S-894/2006

Mál þetta sem dómtekið var í dag er höfðað með ákæru sýslumannsins í Hafnarfirði, útgefinni 20. júní sl. á hendur ákærðu, B-kk-þgf M-kk-þgf B-kk-þgf, kt. 000000-0000, Barónsstíg 63, Reykjavík, og G-kk-þgf A-kk-þgf G-kk-þgf, kt. 000000-0000, Holtsgötu 12, Hafnarfirðii "fyrir líkamsárás á hendur S-kk-þgf J-kk-þgf S-kk-þgf, kt. 000000-0000, miðvikudaginn 5. apríl 2006 með því að ákærði G-kk-nf A-kk-nf kýldi S-kk-þf J-kk-þf þar sem þeir voru í bifreiðinni DB-606 í nágrenni Vesturhrauns í Hafnarfirði og ákærðu báðir kýldu S-kk-þf J-kk-þf, í líkama og höfuð, utan við Vesturhraun 1 í Hafnarfirði.

Telst háttsemi þessi varða við 1. mgr. 217. gr. almennra hegningarlaga nr. 19/1940, sbr. lög nr. 20/1981.

Þess er krafist að ákærðu verði dæmdir til refsingar."

Ennfremur ákæru dagsettri sama dag á hendur B-kk-þgf M-kk-þgf einum (mál nr. S-895/2006) fyrir eftirtalin brot gegn lögum um ávana- og fíkniefni, með því að hafa:

I. miðvikudaginn 5. apríl 2006 haft í vörslum sínum 6,84 g af hassi sem lögregla fann við leit í bifreiðinni DB-606 á lögreglustöð að Flatahrauni 11 í Hafnarfirði og 0,46 g af amfetamíni og 0,83 g af tóbaksblönduðu kannabisefni sem ákærði framvísaði til lögreglu við húsleit á heimili sínu að Barónsstíg 63 í Reykjavík. (36-2006-4229)

II. miðvikudaginn 29. mars 2006 haft í vörslum sínum 116,80 g af hassi, 2,53 g af kókaíni og 1,68 g af tóbaksblönduðu kannabisefni á heimili sínu að Barónsstíg 63 í Reykjavík og 0,55 g af kókaíni í bifreiðinni DB-606, þar sem hún stóð við Barónsstíg 63 í Reykjavík, en ákærði framvísaði efninu til lögreglu áður en leitað var í bifreiðinni. (10-2006-14313)

III. föstudaginn 21. apríl 2006 haft í vörslum sínum 0,65 g af amfetamíni í buxnavasa er fannst við leit á lögreglustöðinni við Hverfisgötu í Reykjavík og 0,49 g af tóbaksblönduðu kannabisefni er fannst við húsleit á heimili ákærða að Barónsstíg 63 í Reykjavík. (10-2006-27142)

Telst háttsemi skv. I. og III. tl. að því er varðar vörslur á hassi og tóbaksblönduðu kannabisefni og háttsemi skv. II. tl. varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og 68/2001 og háttsemi skv. I. og III. tl. að því er varðar vörslur á amfetamíni við 2. gr., sbr. 5. gr. laga um ávana- og fíkniefni nr. 65/1974, sbr. lög nr. 60/1980, nr. 13/1985 og nr. 68/2001 og 2. gr., sbr. 14. gr. reglugerðar nr. 233/2001, um ávana- og fíkniefni og önnur eftirlitsskyld efni, sbr. rgl. nr. 248/2002 og nr. 848/2002.

Þess er krafist að ákærði verði dæmdir til refsingar. Þá er þess krafist að ákærða verði gert að sæta upptöku á 123,64 g af hassi, 1,11 g af amfetamíni, 3,08 g af kókaíni og 3 g af tóbaksblönduðu kannabisefni sem lögregla haldlagði við rannsókn málanna, sbr. 6. mgr. 5. gr. laga um ávana- og fíkniefni nr. 65/1974, sbr. lög nr. 68/2001 og 2. mgr. 14. gr. reglugerðar nr. 233/2001, sbr. rgl. nr. 248/2002."

Voru málin sameinuð við þingfestingu þann 6. þ.m.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærðu, sem samrýmist öðrum gögnum málsins, telst sannað að þeir hafi gerst sekir um þá háttsemi sem þeim er gefin að sök í ákærum og þar er réttilega færð til refsiákvæða.

Ákærði B-kk-nf M-kk-nf á ekki að baki neinn sakarferil. Þykir refsing hans hæfilega ákveðin 30 daga fangelsi. Þykir rétt að skilorðsbinda refsingu hans og ákveða að hún skuli niður falla að liðnum 2 árum haldi hann almennt skilorð 57. gr. alm. hgl. Ákærði hefur lýst sig samþykkan upptöku fíkniefna eins og krafist er í ákæru. Sætir hann upptöku á þeim eins og segir í dómsorði.

Ákærði G-kk-nf A-kk-nf á að baki nokkurn sakarferil og hefur hann ítrekað rofið skilorðsdóma, fyrir brot gegn 244. gr. og 245. hgl. frá 29.03.2004 fyrir brot gegn lögum um ávana og fíkniefni og 245. gr. hgl. frá 16.07 2004 og síðast 14.03 2005 er hann rauf skilorð síðastnefnds dóms og hlaut 12 mánaða fangelsi skilorðsbundið til 3 ára fyrir brot gegn 244. sbr. 20., 226. gr. 1. mgr. 259. gr. og 244. gr almennra hgl. sem framin voru í ágúst 2004 þegar ákærði var 17 ára. Ákærði hefur átt við áfengis og vímuefnavanda að stríða og hlaut sekt og og sviptingu ökuréttar vegna ölvunaraksturs og sekt fyrir fíkiefnabrot á árinu 2006. Hann hefur lýst því fyrir dóminum að hann hafi nú tekið á þessum vanda sínum og hafi fengið atvinnu. Af þessum sökum þykir þrátt fyrir þennan sakarferil rétt að dæma sér í lagi fyrir það brot sem hann er sakaður um nú og láta skilorðsdóminn haldast enda er það mat dómara að brot hans nú sem verður að teljast smávægilegt og án afleiðinga varði ekki þyngri viðurlögum en sekt enda hefur ákærði ekki áður gerst sekur um líkamsárás af neinu tagi áður. Þykir því rétt að dæma ákærða til þess að greiða 40.000 krónur í sekt til ríkissjóðs.

Loks ber að dæma ákærðu til að greiða sakarkostnað. En hann skiptist þannig að ákærði B-kk-nf M-kk-nf skal greiða málsvarnarlaun skipaðs verjanda síns, S-kk-ef A-kk-ef S-kk-ef hrl., að fjárhæð 65.736 krónur að meðtöldum virðisaukaskatti og ákærði G-kk-nf A-kk-nf, málsvarnarlaun skipaðs verjanda síns E-kk-ef G-kk-ef S-kk-ef hrl., að sömu fjárhæð.

DÓMSORÐ

Ákærði, B-kk-nf M-kk-nf B-kk-nf, sæti fangelsi í 30 daga en fresta skal fullnustu refsingarinnar og hún niður falla að liðnum 2 árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. lög nr. 22/1955. Þá skal ákærði sæta upptöku á 123.64 g af hassi, 1,11 g af amfetamíni, 3,08 g af kókaíni og 3 g af tóbaksblönduðu kannabisefni sem lögreglan lagði hald á við rannsókn málsins.

Ákærði, B-kk-nf M-kk-nf, greiði málsvarnarlaun skipaðs verjanda síns S-kk-ef A-kk-ef S-kk-ef hrl. að fjárhæð 65.736 krónur að meðtöldum virðisaukaskatti.

Ákærði, G-kk-nf A-kk-nf G-kk-nf greiði 40.000 krónur í sekt til ríkissjóðs innan 4 vikna en sæti ella fangelsi í 4 daga.

Ákærði, G-kk-nf A-kk-nf, greiði málsvarnarlaun skipaðs verjanda síns E-kk-ef G-kk-ef S-kk-ef hrl. að fjárhæð 65.736 krónur að meðtöldum virðisaukaskatti.

S-kk-nf S-kk-nf